LIETUVOS RESPUBLIKOS

VYRIAUSIASIS VALSTYBINIS DARBO INSPEKTORIUS

Į S A K Y M A S

DĖL Lietuvos Respublikos valstybinės darbo inspekcijos atliekamų planinių ir neplaninių ūkio subjektų veiklos patikrinimų ir kitų priežiūros būdų taisyklių pakeitimo

2014 m. balandžio 30 d. Nr. V- 215

Vilnius

Vadovaudamasis Lietuvos Respublikos valstybinės darbo inspekcijos įstatymo 8 straipsnio 2 dalies 6 punkto nuostatomis:

1. P a k e i č i u Lietuvos Respublikos valstybinės darbo inspekcijos atliekamų planinių ir neplaninių ūkio subjektų veiklos patikrinimų ir kitų priežiūros būdų taisykles, patvirtintas Lietuvos Respublikos vyriausiojo valstybinio darbo inspektoriaus 2011 m. sausio 13 d. įsakymu Nr. V-6:

1.1. Įrašau 12.1 punkte po žodžių „metus“ žodžius „išskyrus šių Taisyklių 12.2 punkte numatytą atvejį“.

1.2. Papildau nauju 12.2 punktu:

„12.2. Ūkio subjektai, Vyriausiojo valstybinio darbo inspektoriaus nustatyta tvarka deklaravę Darbuotojų saugos ir sveikatos bei darbo santykius reglamentuojančių teisės aktų reikalavimų laikymosi būklę (šių Taisyklių 6.2.7 punktas), planine tvarka netikrinami 3 metus, skaičiuojant nuo šio deklaravimo (jei informacija buvo atnaujinta, informacijos atnaujinimo) dienos. Ši nuostata netaikoma vykdant planinę nelegalaus darbo kontrolę, tikrinant planine tvarka ūkio subjektus, vykdančius statybos darbus, statybos objektus ir statybvietes, taip pat kitais atvejais, kai vykdyti ūkio subjekto planinius patikrinimus reikalauja teisės aktai.“.

2. N u s t a t a u, kad šio įsakymo 1 punktas įsigalioja nuo 2014 m. liepos 1 d.

3. P a v e d u:

3.1. Lietuvos Respublikos valstybinės darbo inspekcijos prie Socialinės apsaugos ir darbo ministerijos (toliau – VDI) Dokumento valdymo skyriaus vedėjui organizuoti šio įsakymo paskelbimą Teisės aktų registre;

3.2. VDI Komunikacijos skyriaus vedėjui organizuoti šio įsakymo paskelbimą VDI interneto svetainėje;

3.3. įsakymo vykdymo kontrolę Lietuvos Respublikos vyriausiojo valstybinio darbo inspektoriaus pavaduotojui pagal administruojamą sritį.

Lietuvos Respublikos vyriausiasis

valstybinis darbo inspektorius	Vilius Mačiulaitis